जी हम हम बात कर रहे हैं, इस साल सितंबर में रिलीज़ हो रही फिल्म कालाकांडी की। सैफ अली खान, अक्षय ओबराय और अमायरा दस्तूर स्टारर इस फिल्म में दीपक डोबरियाल का अहम् रोल है। जागरण डॉट कॉम से खास बातचीत में दीपक ने बताया है कि ये उनके फिल्मी करियर का अब तक का सबसे अनोखा रोल है। दीपक के अनुसार तीन अलग अलग दुनिया की तीन अलग कहानियां है, जो एक साथ एक ही रात में शुरू होती और ख़त्म हो जाती हैं। पूरी फिल्म बरसात की एक काली रात की कहानी है और इस फिल्म में वो एक डार्क शेड वाले रोल में हैं। उन्होंने बताया कि इससे पहले उन्होंने ऐसा रोल कभी नहीं किया। इस फिल्म को अक्षत वर्मा डायरेक्ट कर रहे हैं। इसके अलावा दीपक फरहान अख्तर स्टारर लखनऊ सेन्ट्रल में भी दिखेंगे।वो बताते हैं कि फिल्म कैदियों के एक म्यूजिकल बैंड की कहानी है और उन्हीं में से उनका एक प्यारा सा किरदार है।